|  |
| --- |
| **VILKÅR FOR UTSLIPP AV OLJEHOLDIG AVLØPSVANN**  **Gitt i utslippstillatelse for oljeholdig avløpsvann av DATO til VIRKSOMHET** |

**Innhold**

[1 Utslippets Fysiske rammer 2](#_Toc264282715)

[2 Krav TIL oljeutskilleranlegg 2](#_Toc264282716)

[3 utSLIPPSKRAV 3](#_Toc264282717)

[4 Prøvetaking og analyse 3](#_Toc264282718)

[5 Sikring og beredskap mot uforutsette utslipp 4](#_Toc264282720)

[6 varsling 5](#_Toc264282721)

[7 Rapportering 5](#_Toc264282723)

[8 Andre VILKÅR 6](#_Toc264282724)

[9 informasjon om annet aktuelt regelverk](#_Toc264282719) 6

[10 Definisjoner og forklaringer 8](#_Toc264282725)

# Utslippets Fysiske rammer

Tillatelsen gjelder for utslipp til X stk oljeutskilleranlegg med tilknytning til offentlig spillvannsledning i kum nr. / mellom kum nr. XXXXXX og kum nr. XXXXXX.

Anlegget er tildelt et unikt identitetsnummer, XXXX. Dette skal oppgis til alle som utfører arbeid i oljeutskilleranlegget, og skal brukes ved rapportering til VAV (se punkt 2.3 og punkt 7).

Se vedlagte ledningskart for VAVs egen registrering av deres oljeutskilleranleggs beliggenhet og tildelte id-nummer. Dersom beliggenheten ikke er riktig må dette meldes til VAV.

# Krav TIL oljeutskilleranlegg[[1]](#footnote-1)

Ved utslipp av oljeholdig avløpsvann skal avløpsvannet passere et oljeutskilleranlegg før det føres videre til offentlig spillvannsledning.

## Norsk standard[[2]](#footnote-2)

Alle nye oljeutskilleranlegg skal utformes, testes, dimensjoneres, installeres og driftes i samsvar med Norsk Standard NS-EN 858-1:2002+A1 Utskillere for lette væsker Del 1: Prinsipper for utforming, ytelse og prøving, merking og kvalitetskontroll, og 858-2 Utskillere for lette væsker Del 2: Valg av nominell størrelse, installasjon, drift og vedlikehold.

## Tilretteleggelse for prøvetaking[[3]](#footnote-3)

Det skal være tilrettelagt for å hente ut representative prøver fra oljeutskillerens avløpsvann. Alle nye oljeutskillere skal derfor ha prøvetakingskum. Det bør også installeres prøvetakingskum på eksisterende oljeutskillere. Hvis virksomheten henter ut prøver fra annet sted enn fra en prøvetakingskum skal den beskrive for VAV hvordan prøvene er tatt og dokumentere i årsrapporten at de er representative (se punkt 4.1 og punkt 7).

## Drift av oljeutskilleranlegget

### Avtale om tømming og kontroll

Det skal til enhver tid være en signert avtale om tømming og kontroll av oljeutskilleranlegget. *Denne skal sendes til VAV innen 4 uker etter mottakelsen av utslippstillatelsen.* Ved opphør av eller endringer i avtalen skal dette meldes til VAV i årsrapporten (se punkt 7).

### Tømming og kontroll

Ved tømming og kontroll skal en representant for den ansvarlige virksomheten være tilstede for å angi beliggenheten til oljeutskilleranlegget. Identitetsnummeret til oljeutskilleranlegget skal også oppgis på skjema for tømming og kontroll slik at det fremkommer tydelig hvilket anlegg det er utført arbeid på.

Oljeutskiller og oppsamlingstanker for utskilt olje skal tømmes minimum én gang per år[[4]](#footnote-4), og etter produsentens anvisninger, og ellers når det er nødvendig for å overholde utslippskravet (se punkt 3).

Sandfanget skal tømmes for sand/slam før 50 % av sandfangets våtvolum[[5]](#footnote-5) er fylt opp, og minimum én gang per år4.

VAVs eget rapportskjema, *Tømming og kontroll av oljeutskilleranlegg*, skal benyttes. Skjemaet er tilgjengelig på VAVs skjemaside på internett: [www.vav.oslo.kommune.no](http://www.vav.oslo.kommune.no).

### Føring av driftsjournal[[6]](#footnote-6)

Virksomheten skal ha rutiner som sikrer nødvendig måling av tykkelsen på oljelaget i oljeutskilleren, samt vanndybde i sandfanget. Det skal føres driftsjournal for kontrollen.

### Endring av tømmefrekvens

VAV kan om nødvendig kreve hyppigere tømming.

# UTSLIPPSKRAV3

Ved utslipp av oljeholdig avløpsvann fra oljeutskiller, skal oljeinnholdet ikke overstige **50** **milligram per liter** (mg/l). Dette skal dokumenteres ved prøvetaking og analyse (se punkt 4).

Virksomheten plikter å vise aktsomhet for å unngå at utslipp medfører fare for forurensning. Vaskevann fra delevasker og andre vaskeløsninger der man kan anta høyt tungmetallnivå, skal ikke føres til oljeutskiller men avhendes som farlig avfall.

# Prøvetaking og analyse

## Prøvetaking[[7]](#footnote-7)

Det skal hentes ut og analyseres **X** prøve(-r) per år, henholdsvis i sommer- (mai-oktober) og vinterhalvåret (november-april).

Veiledning: *Vaskehaller/vaskeplasser*

For vaskehaller/vaskeplasser skal det hentes ut **to prøver per år**.

*Andre virksomheter*

Andre typer virksomheter enn de ovennevnte skal hente ut prøve **en gang per år**.

VAV kan om nødvendig kreve hyppigere prøvetaking.

Prøvetakingen skal skje under en normal driftssituasjon.

Dersom det er mulig skal prøven hentes ut fra en fritt fallende vannstråle eller fra en vannstrøm med god turbulens. Virksomheten skal ha dokumentasjon på hvor og hvordan prøven hentes ut. Jf. punkt 2.2 om at prøvene skal være representative.

Prøven skal tas på en glassflaske som er levert av et laboratorium som er akkreditert for den aktuelle analysen (se punkt 4.2). Flasken skal **ikke skylles** før den fylles opp.

Dersom virksomheten har flere oljeutskilleranlegg må det fremkomme hvilket anlegg prøven kommer fra (oppgi identitetsnummer). Det forutsettes at laboratoriets krav til prøveemballasje, lagring, merking og prøveinnsendelse følges.

## Analysemetode og analyseparameter3

Prøven skal analyseres av et laboratorium som er akkreditert for bestemmelse av olje i vann. Analysemetoden skal være akkreditert etter *NS-EN ISO 9377-2:2000 Bestemmelse av olje i vann – Del 2: Metode basert på løsemiddelekstraksjon og gasskromatografi,* eller tilsvarende metode.

Oljeinnholdet skal bestemmes som summen av upolare hydrokarboner med karbonkjedelengde mellom C10 og C40. Analyseresultatet oppgis med enheten mg/l.

# Sikring og beredskap mot uforutsette utslipp

### Forebyggende tiltak6 [[8]](#footnote-8)9

Virksomheten plikter å gjennomføre tiltak for å unngå uforutsette utslipp eller påslipp til offentlig avløpsnett. Tiltakene skal være basert på en systematisk gjennomgang av virksomhetens aktiviteter.

### Beredskap6 9

Virksomheten plikter å ha nødvendige rutiner for å oppdage, og beredskap for å hindre og begrense virkningen av utslipp i strid med disse vilkår.

### Lagring/oppbevaring av kjemikalier9

Lagring og oppbevaring av kjemikalier, råvarer, ferdigvarer og avfall skal gjøres på en slik måte at utslipp eller påslipp til spillvanns- eller overvannsnett hindres.

Forholdet til regelverket om internkontroll.

Plikten til internkontroll er regulert i interkontrollforskriften (Forskrift 06.12.1996 nr. 1127 om systematisk helse-, miljø- og sikkerhetsarbeid i virksomheter). Der plikten til internkontroll omfatter virksomhet etter forurensningsloven, dvs. virksomhet som sysselsetter arbeidstaker, skal slike tiltak for sikring og beredskap inngå i bedriftens internkontrollsystem, jf. internkontrollforskriften § 5.

# varsling

VAV skal varsles:

* ved uforutsette utslipp av forurenset avløpsvann, inkludert uforutsette påslipp til offentlig avløpsnett.
* ved større reparasjons- og/eller vedlikeholdsarbeid (revisjoner) med risiko for utslipp av forurenset avløpsvann, inkludert påslipp av slikt vann til offentlig avløpsnett.
* ved endringer i virksomhetens aktiviteter som kan påvirke avløpsvannets mengde og/eller sammensetning.

Ved akutt forurensning skal beredskapssenteret i VAV varsles.

**Beredskapssenteret i VAV:** Tlf. **23 43 79 00** (døgnbemannet)

Varsling av ekstraordinære hendelser skal inneholde informasjon om:

* utslippets mengde og sammensetning
* tidspunkt for utslippet
* varigheten av utslippet
* iverksatte tiltak
* status for avviksbehandling.

# Rapportering[[9]](#footnote-9)10

En årsrapport skal sendes VAV innen **1. mars** hvert år.

Følgende dokumentasjon skal sendes inn:

* utfylt årsrapportskjema
* analyserapporter fra laboratoriet
* utfylt skjema for tømming og kontroll av oljeutskilleranlegg. VAVs skjema for *tømming og kontroll av oljeutskilleranlegg* skal benyttes.

Skjemaer er tilgjengelig på VAVs skjemaside på internett: [www.vav.oslo.kommune.no](http://www.vav.oslo.kommune.no).

# Andre VILKÅR

## Krav om tillatelse[[10]](#footnote-10)11

Ingen kan sette i verk nye utslipp eller øke utslipp (>25 %) vesentlig uten at tillatelse er gitt.

## Avviksbehandling9

Den ansvarlige for virksomheten må sørge for at vilkårene overholdes og plikter snarest å rette opp eventuelle avvik fra dem.

### Overskridelse av utslippskravet

Ved oljeinnhold over 50 mg/l avløpsvann skal det innen 1 måned fra resultatet ble kjent hentes ut en ny prøve for analyse. Dersom denne også overskrider grenseverdien skal analyserapporter straks sendes VAV sammen med forslag til forbedringstiltak. Forslaget må inneholde en tidsangivelse for gjennomføring av forbedringstiltak.

### Feil og mangler ved oljeutskilleranlegget

Virksomheten plikter å rette opp feil og mangler ved oljeutskilleranlegget som kan utgjøre en fare for helse, miljø og sikkerhet.

## Tilsyn og kontroll[[11]](#footnote-11)12

VAV skal ha uhindret adgang til eiendom der forurensning kan oppstå eller har oppstått. VAV kan kreve å få lagt fram og få granske dokumenter og annet materiale som angår oljeutskilleranlegget og driften av dette.

VAV, tømmefirma og andre som har avtalt arbeid i oljeutskilleranlegget skal sikres enkel adkomst for tømming, kontroll og prøvetaking. Alle hindringer til oljeutskilleranlegget skal være fjernet før ankomst. Alle kumlokk tilhørende oljeutskilleranlegget skal være mulig å åpne.

## Meldeplikt ved nedleggelse, stans etc.

Dersom virksomheten opphører, bytter navn eller flytter, plikter den å melde dette til VAV. Ved flytting til ny adresse må virksomheten søke om ny tillatelse.

## Oljeutskilleranlegg som permanent tas ut av bruk – Utskiftning av oljeutskilleranlegg[[12]](#footnote-12)13

Oljeutskilleranlegg som permanent tas ut av bruk skal rengjøres, fjernes og leveres til godkjent avfallsmottak. VAV skal ha signert dokumentasjon på utført arbeid fra utførende firma.

Avløpsledning fra oljeutskilleranlegg skal plugges i forgreningspunktet. Alle sluk som drenerer til anlegget skal plugges.

Det kan søkes om dispensasjon dersom fjerningen medfører urimelig store kostnader.

Ved utskiftning av oljeutskilleranlegget skal det søkes om tillatelse hos Plan- og bygningsetaten. VAV skal alltid uttale seg i forhåndsuttalelse før nytt anlegg installeres.

# informasjon om annet aktuelt regelverk

## Substitusjonsplikt8

Etter lov 11. juni 1976 nr. 79 om kontroll med produkter og forbrukertjenester (produktkontrolloven), skal virksomhet som bruker produkt som inneholder stoff som kan medføre for eksempel forurensning, vurdere om det finnes mer helse- og miljøvennlige alternativer. Virksomheten plikter å velge disse alternativene hvis det kan skje uten urimelig kostnad eller ulempe.

Miljøvernmyndighetenes OBS-liste og prioritetslisten kan være til hjelp ved vurdering av hvilke kjemikalier som bør skiftes ut.

Listene ligger tilgjengelig på kjemikaliesidene til Miljøstatus i Norge, www.miljostatus.no.

## Internkontroll6

Plikten til internkontroll er regulert i forskrift 06. desember 1996 nr. 1127 om systematisk helse-, miljø- og sikkerhetsarbeid i virksomheter (internkontrollforskriften). Slik internkontroll skal også omfatte aktiviteter etter forurensningslovgivningen dersom virksomheten sysselsetter arbeidstaker, jf. internkontrollforskriften § 2.

Virksomhet med plikt til internkontroll, skal på oppfordring dokumentere at den har etablert en internkontroll som sikrer at vilkårene i medhold av utslippstillatelsen overholdes. Aktuell dokumentasjon kan være rutiner, journaler og analysedata. Rutiner for forebygging, beredskap og varsling skal inngå som en del av virksomhetens internkontrollsystem for helse, miljø og sikkerhet.

VAV anbefaler å ta utgangspunkt i [NORVAR-rapport 156/2007 Veiledning for oljeutskilleranlegg](http://norskvann.no/content/download/29616/304269), kapittel 11 Internkontroll. Rapporten kan fritt lastes ned fra Norsk Vann sine internettsider, [www.norskvann.no](http://www.norskvann.no).

# Definisjoner og forklaringer

1. *Påslipp:*   
   Tilførsel av væsker eller faste stoffer til offentlig avløpsnett.
2. *Avløpsvann:*   
   Både spillvann og overvann
3. *Spillvann:*  
   Sanitært avløpsvann og avløpsvann som består av en blanding av sanitært avløpsvann og industrielt avløpsvann og/eller overvann.
4. *Overvann:*   
   Vann fra nedbør bortledet enten via flater, grøfter eller et eget ledningsnett.
5. *Spillvannsledning:*Avløpsledning som transporterer spillvann til renseanlegg.
6. *Oljeholdig avløpsvann:*   
   Avløpsvann som inneholder motorolje, smørefett, parafin, white-spirit, bensin og lignende. I dette ligger også spillvann fra vask og avfetting av kjøretøyer, motorvask og lignende. Oljeinnholdet bestemmes ved å måle innholdet av upolare hydrokarboner med karbonkjedelengde mellom C10 og C40.
7. *Oljeutskilleranlegg:*   
   Sandfang, oljeutskiller og prøvetakingskum.

Funksjon:

Først føres oljeholdig avløpsvann til sandfanget der tyngre partikler sedimenterer og holdes tilbake. Deretter går avløpsvannet inn i oljeutskiller. Her vil oljen i vannet få tid til å flyte opp og danne et oljelag som flyter på vannfasen. Vannet presses videre ned og ut gjennom et dykket utløp, mens oljen holdes tilbake. Vannet passerer tilslutt prøvetakingskummen der det er mulig å hente ut prøver for bestemmelse av oljeinnhold.

1. *Farlig avfall:*  
   Avfall som ikke hensiktsmessig kan håndteres sammen med forbruksavfall fordi det kan medføre alvorlige forurensninger eller fare for skade på mennesker eller dyr. Olje og sand/slam som holdes tilbake i oljeutskilleranlegget regnes som farlig avfall og omfattes av avfallsforskriften kap.11 Farlig avfall.

1. jf forskrift 01. juni 2004 nr. 931 om begrensning av forurensning (forurensningsforskriften) § 15-7 utslipp og lov 13. mars 1983 nr. 6 om vern mot forurensning og om avfall (forurensningsloven/forurl.) § 7 (plikt til å unngå forurensning) [↑](#footnote-ref-1)
2. Jf. EUs byggvaredirektiv [↑](#footnote-ref-2)
3. Jf. forurensningsforskriften § 15-7 utslipp [↑](#footnote-ref-3)
4. Følger av forskrift 01. juni 2004 nr. 930 om gjenvinning og behandling av avfall (avfallsforskriften) § 11-8 [↑](#footnote-ref-4)
5. Jf. produsentens anvisning, dette kan variere. [↑](#footnote-ref-5)
6. Jf. forskrift 06. desember 1996 nr. 1127 om systematisk helse-, miljø-, og sikkerhetsarbeid i virksomheter (internkontrollforskriften) § 5. Innholdet i det systematiske helse-, miljø- og sikkerhetsarbeidet. Krav til dokumentasjon. [↑](#footnote-ref-6)
7. Krav basert på faglig begrunnet råd for å ivareta kravet om representativ prøvetaking i forurensningsforskriften § 15-7 utslipp. [↑](#footnote-ref-7)
8. 8 Jf. lov 11. juni 1976 nr. 79 om kontroll med produkter og forbrukertjenester (produktkontrolloven) § 3a Substitusjonsplikt

   9Jf. forurensningsloven § 7 (plikt til å unngå forurensning) [↑](#footnote-ref-8)
9. 10 Jf. forurensningsforskriften § 15-5 Behandling av søknad, annet ledd, kan forurensningsmyndigheten fastsette andre krav enn dem som er angitt i § 15-7 utslipp, herunder kan det stilles krav om rapportering. [↑](#footnote-ref-9)
10. 11 Jf. forurensningsforskriften § 15-3 krav om tillatelse [↑](#footnote-ref-10)
11. 12 Jf. forurensningsloven § 50 (rett til gransking) [↑](#footnote-ref-11)
12. 13 For alle anlegg med utslipp til offentlig spillvannsledning følger dette av punkt 3.11 i abonnementsbetingelser ved tilknytning til kommunens vann- og avløpsledninger (”Sanitærreglementet for Oslo”) [↑](#footnote-ref-12)